open-index/open-wikipedia-markdown huggingface dataset:
Synnøve Bjørkeng

**Synnøve Oddbjørg Gunn Bjørkeng** (født 12. juni 1944) er en norsk tidligere lærer og forfatter, bosatt i Oslo. 

Hun arbeidet ved Fernanda Nissen videregående skole til 1991, og ble med til Bjerke videregående skole da studieretning for Helse- og sosialfag ble flyttet dit. Hun ble skolerådgiver mot slutten av 1990-tallet før hun i 2010 gikk av med pensjon.

I 1998 gav hun ut kokeboken *Mat for helse og trivsel*, sammen med Kari Garmo Dalen, Åse Kringlebotn og Anna-Karin Lindstad. Boken ble gitt ut på Universitetsforlaget (ISBN 9788200422518). Boken finnes også i nynorsk utgave (ISBN 9788200422242).

## Referanser


## Se også
* Liste over kjente pedagoger ved Bjerke videregående skole
Jinning

**Jinning** (kinesisk: 晋宁县; pinyin: *Jìnníng Xiàn*) er et fylke i provinsen Yunnan i Folkerepublikken Kina. Den er understilt byprefekturet Kunming.

I 1999 var befolkningen på  innbyggere.

## Kulturminner
Gravene i Shizhaishan (*Shizhaishan gumuqun*, 石寨山古墓群) i storkommunen Kunyang med sine rikholdige arkeologiske funn fra riket Dians tid, og gravstelen i Kunyang for Ma Hazhi (*Ma Hazhi mubei*, 马哈只墓碑) faren til Zheng He, ble i 2001 hhv. 2006 oppført på listen over kulturminner i Folkerepublikken Kina.

## Administrative enheter
Fylket består av tre storkommuner og fem kommuner:

* Storkommunen Kunyang 昆阳镇
* Storkommunen Erjie 二街镇
* Storkommunen Jincheng 晋城镇

* Kommunen Shuanghe 双河乡
* Kommunen Xiyang 夕阳乡
* Kommunen Shangsuan 上蒜乡
* Kommunen Liujie 六街乡
* Kommunen Xinjie 新街乡

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser


## Litteratur
*Michèle Pirazzoli-t’Serstevens: *La civilisation du royaume de Dian à l’époque Han d’après le matériel exhumé à Shizhaishan (Yunnan).* Paris 1974 (Publications de l’École Francaise d’Extrême-Orient 94)
* Lutz Albert (utg.): *Dian. Ein versunkenes Königreich in China. *Kunstschätze aus dem Museum der Provinz Yünnan in Kunming, Volksrepublik China.'' Zürich, Rietberg, 1986

## Eksterne lenker
* 
* Master mariner's genealogy comes to light
* Zheng He's pedigree
* Cheng Ho went around the world in 28 years
* Zhenghe Park
* Zheng He gongyuan
Yangdong

**Yangdong** (kinesisk: 阳东县; pinyin: *Yángdōng Xiàn*) er et fylke i Folkerepublikken Kinas provins Guangdong. Den er understilt byprefekturet Yangjiang.

I 1999 var befolkningen på  innbyggere.

## Samferdsel
Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

## Økonomi
Dongping i Yangdong er kjent som Kinas viktigste havn for skilpaddefiske (1800 tonn i 1998). Den er også den største basen for haifinneproduksjon i landet. I 1998 produserte man der 150 tonn haifinne, noe som svarte til 40% av Folkerrepublikkens samlede produksjon.
 
Det svært store Yangjiang kjernekraftverk er under bygging (2009) i Dongping. Da byggingen startet i desember 2008 var dette det så langt største kjernekraftverkprosjektet i Folkerepublikken Kinas historie.

## Referanser


## Eksterne lenker
Hjemmeside
Pingquan

**Pingquan** (kinesisk: 平泉; pinyin: *Píngquán*) er et fylke i provinsen Hebei i Folkerepublikken Kina. Det er underlagt byprefekturet Chengde. I 1999 hadde det en befolkning på  innbyggere.

Pingquan er kjent i Kina som «de spiselige soppers hjemby»; området har dessuten gull- og sølvgruver.

## Historie
Byen het tidligere **Bakou** (*Pakow*). Det absorberte kinesiske kolonier i tilgrensende mongolske områder: en stor del av Høyre Kharachinbanner og en stor del av Midtre Kharachinbanner. Begge bannere tilhørte Josutu-ligaen. Under Jindandao-hendelsen i 1891 ble Pingquan angrepet av kinesiske religiøse sekter. Den katolske kirke der ble brent med og kristne konvertitter massakrert.

## Kulturminner
Huizhous gamleby (*Huizhou cheng*, 会州城) ble i 2006 tilføyd på Folkerepublikken Kinas liste over kulturminner. 

## Administrative enheter

## Samferdsel
Kinas riksvei 101 går gjennom området. Den begynner i Beijing og fører via blant annet Chengde til Shenyang.

## Referanser
Longhua

**Longhua** kan være:

*Distriktet Longhua i provinsen Hainan i Folkerepublikken Kina
*Fylket Longhua i byprefekturet Chengde i provinsen Henan i Kina.
Massakren i Kauhajoki

**Massakren i Kauhajoki** var en skolemassakre som fant sted 23. september 2008 på en yrkesskole i Kauhajoki i Finland.

Den som skjøt var den 22 år gamle studenten Matti Juhani Saari. Det ble sagt at han hadde blitt nektet å fullføre militærtjenesten to år tidligere. Det ble påstått at han hadde planlagt skytingen lang tid i forveien.

Politiet informerte Yle og andre finske nyhetsmedier om at et antall mennesker var antatt skadet og/eller drept. Media har rapport om at det oppholdt seg om lag 200 studenter i bygningen i tiden før det inntraff og skuddløsningen startet ved 11-tiden.

Politiet informerte videre at gjerningsmannen var kledd i svart med en finlandshette og bevæpnet med minst en pistol av type Walther P22. Enkelte kilder oppga at han ble avvæpnet og arrestert, men det ble senere meldt om at han hadde skutt seg selv i hodet og siden blitt fraktet til sykehus med alvorlige skader, som han senere døde av. 

Ti personer ble skutt ned og drept av gjerningsmannen.

Gjeningsmannen hadde, i likhet med gjerningsmannen ved massakren ved Jokela skole, tidligere publisert videoer og bilder av seg selv med ulike typer skytevåpen.

Det har blitt opplyst at de to gjerningsmennene en gang hadde hatt kontakt via e-post.

## Referanser


## Eksterne lenker
*
Normalspenninger

**Normalspenning** (engelsk *tensile stress*), oppstår når en kraft virker normalt, altså 90°, på en flate i et materiale.
Spenningsintensiteten blir ofte betegnet med den lille greske bokstaven sigma; σ som er normalkrafta F 
delt på masseblokkens flate A.
Maritime Communications Partner

**Maritime Communications Partner AS** er et norsk selskap som tilbyr mobiltelefoni og andre kommunikasjonstjenester for cruiseskip og ferger globalt. Selskapet endret navn til **Telenor Maritime AS** i 2016. Selskapet har hovedkontor i Arendal, og er 100 % heleid av Telenor.

MCP ble etablert i 2002 og utviklet seg til å bli en global maritim mobiloperatør, med hovedfokus på å levere og drifte 2G og 3G kommunikasjonsløsninger via GSM- og CDMA-teknologi, spesielt tilpasset for å tilfredsstille kravene i det maritime markedet. På skip ble det installert radionettverk tilkoblet det offentlige telekommunikasjonsnettverket via satellitt eller det landbaserte telenettet nært kysten. I perioden opererte MCP sine tjenester i ulike farvann og havner gjennom roaming-avtaler med mobiloperatører over store deler av verden.

Telenor Maritime er i dag en ledende global aktør innen mobiltelefoni, nettverkskonnektivitet og maritim digitalisering.

## Eksterne lenker
*Offisielt nettsted
Elastisitet

:*For det økonomiske elastisitetsbegrepet, se [[Elastisitet (økonomi)]]*.

**Elastisitet** er (innen fasthetslære) evnen et legeme har til å oppta arbeid som gjøres på det ved deformasjon som potensiell energi framfor andre energiformer. Den potensielle energien får legemet til å rette seg ut igjen etter deformasjon — energien blir frigjort som et arbeid tilbake på omgivelsene. Et 100 prosent elastisk legeme vil innta sin opprinnelige form perfekt etter deformasjon. En kollisjon mellom to legemer kan være mer eller mindre elastisk, avhengig av elastisiteten til de to legemene; dette avgjør hvor mye mekanisk energi som blir bevart.

## Forhold mellom kraft og lengdeendring
Man skiller vanligvis mellom lineær elastisitet og ikke-lineær elastisitet. Innen lineær elastisitet betegnes forholdet mellom tøyning og spenning ved Hookes lov gjelder; altså når tøyningen er veldig liten, vil den være nærmest proporsjonal til spenningen. Elastisitetsmodulen (Youngs modul) til et materiale er et mål på hvor stivt det er. Denne blir brukt for å betegne forholdet mellom spenning i massen grunnet påsatte krefter og tøyning/kompresjon i masseblokken.

## Elastisitet som funksjon av kraft
Ved veldig små krefter kan de fleste legemer modelleres som elastiske. I motsatt fall, når kraften har nådd et visst *bristepunkt*, er ingen legemer elastiske lenger. I overgangen mellom disse to ekstremene, kan elastisiteten tegnes som funksjon av kraften. Stoffer som i praksis oppleves som elastiske, har typisk en brå overgang fra elastisk til ikke-elastisk ved bristepunktet, mens veldig lite elastiske stoffer ikke har noe veldefinert bristepunkt i det hele tatt – de brister litt hele veien.

## Referanser
Rudong

**Rudong** (kinesisk: 如东县; pinyin: *Rúdōng Xiàn*) er et fylke i provinsen Jiangsu i Folkerepublikken Kina. Det er underlagt byprefekturet Nantong.

I 1999 hadde det en befolkning på  innbyggere.

## Referanser


## Eksterne lenker
*  Hjemmeside
Fangzheng

**Fangzheng** (kinesisk: 方正县; pinyin: *Fāngzhèng Xiàn*) er et fylke i provinsen Heilongjiang i Folkerepublikken Kina. Den er underlagt den subprovinsielle byen Harbin.

I 1999 hadde det en befolkning på  innbyggere.

## Samferdsel
Kinas riksvei 221 løper gjennom området. Den begynner i Harbin og løper til Tongjiang, begge i Heilongjiang.

## Referanser


## Eksterne lenker
*  Hjemmeside
Liaozhong

**Liaozhong** (kinesisk: 辽中县; pinyin: *Liáozhōng Xiàn*) er et fylke i provinsen Liaoning i Folkerepublikken Kina. Den er underlagt den subprovinsielle byen Shenyang.

I 1999 hadde det en befolkning på  innbyggere.

## Administrative enheter
**Storkommuner:**

**Kommuner:**
*Laodafang (老大房乡), Daheigangzi (大黑岗子乡), Niuxintuo (牛心坨乡)

## Referanser


## Eksterne lenker
*  Hjemmeside
Madoi

**Madoi** (kinesisk: 玛多县; pinyin: *Mǎduō Xiàn*) er et fylke i provinsen Qinghai i Folkerepublikken Kina. Det er understilt det autonome prefekturet Golog.

I 1999 hadde det en befolkning på  innbyggere.

## Administrative enheter
**Storkommune:**
*Huashixia 花石峡镇,
**Kommuner:**
*Huanghe 黄河乡, Heihe 黑河乡, Zhalinghu 扎陵湖乡.

## Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

## Referanser


## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
*  Beskrivelse
Xuwen

**Xuwen** (kinesisk: 徐闻县; pinyin: *Xúwén Xiàn*, Chinese Postal Map Romanisation: **Tsuimen** eller **Suwen**) er et fylke i den kinesiske provinsen Guangdong. Det er underlagt byprefekturet Zhanjiang.

I 1999 hadde det en befolkning på  innbyggere.

Minnanspråket leizhouhua tales i området.

## Administrative enheter
Xuwen består av 14 storkommuner og to kommuner:

**Storkommuner:**
* Xucheng 徐城镇, He'an 和安镇, Qujie 曲界镇, Jinhe 锦和镇, Xinliao 新寮镇, Xiayang 下洋镇, Qianshan 前山镇, Longtang 龙塘镇, Hai'an 海安镇, Maichen 迈陈镇, Xilian 西连镇, Xiaqiao 下桥镇, Nanshan 南山镇, Wailuo 外罗镇;
**Kommuner:**
*Chengbei 城北乡, Jiaowei 角尾乡.

## Samferdsel
Kinas riksvei 207, som begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke, rett sør for fylkessenteret Xuwen, som veien også kommer gjennom.

Fra Hai'an er det ferge- og passasjerskipforbindelse over Qiongzhoustredet til Hainan.

## Referanser


## Eksterne lenker
Hjemmeside
Thomas von Westen Engelhart

**Thomas von Westen Engelhart** (født 6. oktober 1850 i Vinger, død 3. august 1905 i Åsgårdstrand) var en norsk statsråd (V), amtmann og statsadvokat.

Han ledet Revisjonsdepartementet fra 1891 til 1892 i Johannes Steens første regjering, da han ble medlem av statsrådsavdelingen i Stockholm. Deretter ble han utnevnt til sjef for Indredepartementet i Francis Hagerups første regjering i 1895, før han igjen ble medlem av statsrådsavdelingen i Stockholm 1897&ndash;1898.

Engelhart ble valgt til Stortinget fra Hedemarkens amt for i 1886 og gjenvalgt i 1889, 1892 og 1895.

Han var amtmann i Bratsberg amt 1898&ndash;1902 og i Jarlsberg og Larvik amt fra 1902 til han døde av hjertelammelse under et opphold på Feskjær ved Åsgårdstrand sommeren 1905.

Han avla juridisk embetseksamen i 1871 og var overrettssakfører på Kongsvinger fra 1873. Fra 1876 var han høyesterettsadvokat i Vinger, der han også var ordfører mellom 1881 og 1889.

Engelhart ble i 1892 utnevnt til ridder av 1. klasse av St. Olavs Orden og forfremmet til kommandør av 1. klasse i 1898. Han var også innehaver av flere utenlandske ordener, blant annet den svenske Nordstjerneordenen.

Han var sønn av kaptein Frederik Nicolai Wilhelm Engelhart (1816-1876) og hustru Inger Jørgine Simonine (Nina) Marie Flood (1828-1891). Han ble i 1876 gift med Elisabeth Mathea Sofie  Nielsen (1855-1944), datter av ekspedisjonssekretær Bernt Anker Nielsen  (1811-1867) og hustru Engelke Irgens Rynning (1815-1892) og er gravlagt på Kongsvinger. 6 barn.

## Referanser



## Litteratur
* 

## Eksterne lenker
* 
*
Kommanderi

**Kommanderi** (kinesisk: 郡, pinyin: *Jùn*) er navnet på et historisk administrativt nivå i Kina. 

Under Zhou-dynastiet (ca. 1046&ndash;256 f.Kr.) var kommanderiet ett nivå lavere enn *distriktet* (縣/县). 

Qin Shi Huang (regjeringstid 221&ndash;210 f.Kr.) som organiserte Qin-dynastiet inverterte nivåbetegnelsene slik at kommanderiene ble ett nivå *over* distriktene. Under Han-dynastiet (202 f.Kr.&ndash; 220 e.Kr.) ble kommanderiet den dominerende enheten, og hvert kommanderi ble inndelt i fylker.  Hver gang Han-dynastiet kunne legge under seg et selvstendig eller halvselvstendig kongedømme, ble det avskaffet og erstattet med ett eller flere kommanderier. Senere kom enheten *zhou* inn i bildet, med kommanderier som underenheter.

Sui- (581&ndash;618) og Tang-dynastiene (618&ndash;907) avskaffet kommanderiene og erstattet dem med *zhou* (州),  prefekturer.

## Referanser
Erik Stephansen

**Erik Stephansen** (født 1958) er en norsk journalist og programleder. Han er nyhetsredaktør i Nettavisen. Han har bakgrunn fra blant annet *[[Dagbladet]]* og TV 2. 

Erik Stephansen er utdannet musikklærer og journalist fra Høgskolen i Volda og Universitetet i Oslo. Han startet som journalist i ''Sunnmøre Arbeideravis'' og *[[Sunnmørsposten]]* i 1984. Fra 1985 til 1991 var han journalist og redaksjonssjef i *[[Dagbladet]]*. 

Fra 1991 til 1996 var Stephansen redaktør og disponent i *[[Firdaposten]]* i Florø. Han var da også styremedlem i A-pressens Oslo-kontor og leder for A-pressens IT-utvalg. I 1992 skrev han reportasjeserien «Svardal-saken», som ga ham SKUP-diplom for fremragende journalistikk. 

Erik Stephansen arbeidet i TV 2 fra 1996 til 2009. I Bergen var han reporter i nyhetsavdelingen og reisende reporter i utenriksavdelingen før han ble redaksjonssjef og programleder i *[[Lørdagsmagasinet]]*. I Oslo var han programleder i *[[God morgen Norge]]*, og reporter i innenriksavdelingen og politisk avdeling. I flere år var han ansvarlig for dekningen av filmfestivalen i Cannes.

I 2002 laget Stephansen samtaleprogrammet *Møtet* med korrupsjonsjeger Eva Joly og Snøhetta-arkitekt Kjetil Thorsen. Året etter laget han for TV2s Dokument2 dokumentaren *Ghettoskolen* sammen med Hadia Tajik. 

Fra 2009 til 2011 drev Erik Stephansen sitt eget firma Stephansen Produksjoner før han i to år var seniorrådgiver og director i Burson-Marsteller.

## Referanser
Brother, Can You Spare a Dime?

**«Brother, Can You Spare a Dime?»**, også sunget som **«Buddy, Can You Spare a Dime?»**, er en av de best kjente amerikanske sanger fra Den store depresjonen.

Den ble skrevet i 1931 av E.Y. «Yip» Harburg og komponisten Jay Gorney. Sangen var med 1932-musicalen *New Americana,* men ble best kjent ved plateinnspillinger med Bing Crosby og Rudy Vallee. Begge versjoner ble lansert rett før Franklin Delano Roosevelt ble valgt til president, og begge ble nr. 1-hits på bestsellerlistene. Warner Brothers' Crosby-innspilling ble den største salgshiten på denne tiden. Tom Waits har også sunget sangen.

## Eksterne lenker
*
Kjølv Egeland (født 1990)

**Kjølv Egeland** (født 1990) er en norsk statsviter og tidligere friidrettsutøver (høyde). Egeland har doktorgrad fra Oxford og arbeider særlig med konflikt- og fredsforskning. Han er ansatt som forsker ved Sciences Po. I 2008 ble han norgesmester i høydehopp for juniorer og seniorer som den til da yngste. Han representerte IL i BUL. 

## Bakgrunn
Han er oppkalt etter bestefaren Kjølv Egeland og Jan Egeland er hans onkel. Begge foreldrene er professorer. Egeland er vokst opp på Røa.

## Friidrett
I 2006 slettet han europamester Steinar Hoens kretsrekord for Gutter 16 Oslo krets med et hopp på 1,97. Under et stevne i Ekeberghallen 1. desember 2007 satte Egeland ny bestenotering i høyde for Gutter 17 med 2,10 meter. 14. september 2008 satte han norsk aldersrekord for 18-åringer under et stevne på Norges idrettshøgskole med 2,18 meter.  

I 2008 vant Egeland NM-gull både for juniorer og seniorer. Seniorgullet vant han med et hopp på 2,13 meter, noe som dessuten holdt til bestemannspremie i hopp. Egeland ble med det den yngste mannlige norgesmesteren i høyde noen sinne. Egeland er nordisk juniormester fra 2007 og 2008. Egeland har også to norgesmesterskap innendørs, fra 2009 og 2010.

Han ble trent av Hanne Haugland. Rygg-, kne- og akillesproblemer holdt ham på sidelinjen store deler av tiden etter gjennombruddsåret 2008. Egeland røk akillessenen i 2011 og la opp som høydehopper.

### Medaljer i norske mesterskap

## Akademisk karriere
Egeland er utdannet i fred- og konfliktstudier ved Universitetet i Oslo, han tok doktorgrad i Oxford, og begynte deretter som postdoktor ved Sciences Po i Paris.

I 2020 mottok han Ingrid Aunes minnepris.

## Referanser




## Eksterne lenker
* Google Scholar
Ḱ

**Ḱ** og **ḱ** (*[[K]]* med akutt aksent) er en bokstav som brukes i ISO 9 til å transkribere den kyrilliske bokstaven *[[Ќ]]* som brukes på makedonsk, som representerer den lyden [c] eller [ʨ]. Det går også an å transkribere denne bokstaven som *[[ć]]*, ettersom denne latinske bokstaven representerer den samme lyden som makedonsk *ќ*, på slaviske språk som skrives med det latinske alfabetet. 

På det indianske språket Saanich representerer bokstaven *ḱ* lyden . 

I Unicode kodes *ḱ* som U+1E30 (&#x1E30;) og U+1E31 (&#x1E31;).
Xinjian

**Xinjian** (kinesisk: 新建县; pinyin: *Xīnjiàn Xiàn*) er et fylke i provinsen Jiangxi i Folkerepublikken Kina. Det er underlagt byprefekturet Nanchang.

I 1999 hadde det en befolkning på  innbyggere.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Hjemmeside
Nan’ao

**Nan'ao** (kinesisk: 南澳县; pinyin: *Nán'ào Xiàn*) er et fylke i den kinesiske provinsen Guangdong. Det er underlagt byprefekturet Shantou.

I 1999 hadde det en befolkning på  innbyggere.

Fylket omfatter øya Nan'ao, de små Nanpengøyene, og noen enda mindre øyer.

Språket teochew, et minnanspråk, har hjemstavn i denne delen av Kina.

I mars 1950 var det kamper mellom kommunistene og nasjonalistene på Nan'ao-øya, som endte med kommunistisk seier, og i september 1952 var det på samme måte kamper på Nanpengøyene.

## Referanser
Lindian

**Lindian** (kinesisk: 林甸县; pinyin: *Líndiàn Xiàn*) er et fylke i provinsen Heilongjiang i Folkerepublikken Kina. Det er underlagt byprefekturet Daqing.

Lindian er særlig kjent for sine varme kilder.

I 1999 hadde det en befolkning på  innbyggere.

## Samferdsel
Kinas riksvei 301 går fra Suifenhe via blant annet Mudanjiang, Harbin og Qiqihar til Manzhouli i Indre Mongolia.

## Referanser
Christian Berge

**Christian Berge** (født 19. juli 1973 i Trondheim) er en norsk tidligere håndballspiller som fra 2014 til 2022 var trener for Norges herrelandslag i håndball.  Landslaget tok sølv i VM 2017 og i VM 2019 og bronse i EM 2020. I 2022 begynte han som trener for Kolstad Håndball.

## Idrettskarriere
Han har bakgrunn som kaptein på Norges herrelandslag i håndball, hvor han spilte 63 landskamper og scoret 251 mål. Berge debuterte på landslaget mot Egypt 2. mars 1997 og avsluttet sin landslagskarriere 27. januar 2006 mot Kroatia. I tillegg har han blant annet spilt for Charlottenlund, Trondheim, Viking, SG Flensburg-Handewitt og Århus GF Håndbold, hvor han senere ble assistenttrener.

I 2008 ble han trener for Elverum Håndball. Med Berge som trener vant Elverum eliteserien i 2013. Berge ble fra 1. august 2013 i tillegg assistenttrener for landslaget for menn født i 1994. I 2014 ble Berge ansatt som ny trener for Norges herrelandslag i håndball, først midlertidig fra februar 2014 og deretter permanent fra juli 2014. I oktober 2018 forlenget han avtalen som landslagstrener fram til februar 2020. 

Under Berge har Norges herrelandslag i håndball sølv under VM 2017 og VM 2019 som fremste meritter. Berge ledet sin siste kamp for Norge 20. mars 2022.

Den 1. mars 2022 ble Berge hovedtrener for den trønderske håndballklubben Kolstad Håndball

## Familie og privatliv
Berge utgav 23. september 2008 boken *I kampens hete – og kreften er ennå ikke overvunnet* (Communicatio forlag). Han har forfattet den i samarbeid med journalist Tore Sæther i *[[Adresseavisen]]*. I boka forteller Berge om sin kamp mot lymfekreft, som han ble diagnostisert med i 2004. Etter et tilbakefall av kreften året etter, jobbet Berge seg tilbake på banen, og fortsatte siden sin håndballkarriere som trener.

Berge er gift og har to barn.

## Referanser




## Eksterne lenker
*
Are Kristoffer Grongstad

**Are Kristoffer Grongstad** (født 9. april 1988) tidligere håndballspiller fra Namsos. Han la opp som håndballspiller i 2011, kun 23 år gammel.

## Håndballkarrieren
Grongstad startet i den lokale håndballklubben Klompen HK, før han flyttet til Trondheim. Her spilte han for Strindheim Idrettslag og deretter for Heimdal Håndballklubb i eliteserien.  Grongstad flyttet deretter til Elverum hvor han spilte for Elverum Håndball. Etter to sesonger i Elverum ble han hentet av 1.-divisjonsklubben Nøtterøy Idrettsforening. Etter to sesonger for Nøtterøy Idrettsforening valgte han å legge opp.

### Meritter i håndball
* 1 divisjons-gull (2011)
* NM-sølv (2008)
* Sluttspill-gull (2007)
* 1.divisjons-gull (2006)

## Utenomsportslig fokus
I en alder av 20 valgte Grongstad å stå fram som Norges første åpne homofile toppidrettsutøver. Dette fikk stor oppmerksomhet i norsk og skandinavisk presse. Han fortalte to år etter at han sto fram at han angret på måten han hadde gjort dette på. Grongstad har blant annet holdt flere foredrag for UNICEF i forbindelse med deres prosjekt «Den Ene». Grongstad er fra 2010 også medlem av Norges Håndballforbunds ressursgruppe for inkludering.

## Utmerkelser
* Årets idrettshelt (2010)
* Hedersrosen (2009)
* Norsk Helt (2009)

## Referanser
Japans Grand Prix 2003

**Japans Grand Prix 2003** var et Formel 1-løp arrangert 10. – 12. oktober 2003 på Suzuka Circuit i Japan. Det var det sekstende og siste løpet i Formel 1-sesongen 2003. 

Løpet ble vunnet av Ferrari-fører Rubens Barrichello fra pole position. McLaren-førerne Kimi Räikkönen og David Coulthard tok andre- og tredjeplass. Barrichellos lagkamerat Michael Schumacher endte på åttendeplass, og med ett poeng sikret han seg sitt sjette verdensmesterskap og slo dermed Juan Manuel Fangios rekord på fem førermesterskapstitler.

Løpet var også det siste Formel 1-løpet for den tidligere løpsvinneren Heinz-Harald Frentzen, og for Jos Verstappen, far til den fremtidige verdensmesteren Max Verstappen.

Én førerendring oppsto før helgen. Verdensmesteren fra 1997, Jacques Villeneuve, som kjørte for BAR denne sesongen, trakk seg etter at han ba laget om å terminere kontrakten hans. Han ble erstattet av deres testfører Takuma Sato, som fikk kjøre på hjemmebane.

## Klassifisering
### Løpet

## Noter
* Takuma Sato endte på sjetteplass i hans eneste løp for sesongen.
* Dette var siste gang til dags dato at Japans Grand Prix var sesongavslutning.
* Dette var det siste Formel 1-løpet for Heinz-Harald Frentzen, Jos Verstappen, Justin Wilson, Nicolas Kiesa og Ralph Firman
* Dette var David Coulthards siste pallplass for McLaren, og hans siste frem til Monacos Grand Prix 2006.

## Referanser
Bufferløsning

En **bufferløsning** er en vannløsning som består av en svak syre og dens korresponderende base eller en svak base og dens korresponderende syre i et (som oftest) relativt likt stoffmengdeforhold. Bufferløsningen har som funksjon at pH av løsningen endres lite når moderate mengder av en syre eller en base tilsettes. Bufferløsninger brukes som en måte å holde pH på en nær konstant verdi i en rekke kjemiske sammenhenger.

## Teori
I en enkel bufferløsning har man kjemisk likevekt mellom en svak syre, HA, og dens korresponderende base, A-.

:HA + H2O \rightleftharpoons H3O+ + A−

Når hydrogenioner tilsettes løsningen, forskyves likevekten mot venstre, etter Le Chatelier's prinsipp, ettersom det er hydrogienioner på høyre side av likevektslikningen. Når hydroksidioner tilsettes, forskyves likevekten mot høyre ettersom hydrogenionene går bort i reaksjonen H+ + OH- → H2O. Altså blir noe av en tilsatt reagent «brukt opp» ved at likevekten forskyves og løsningens pH-verdi endres mindre enn den ville ha gjort dersom løsningen ikke var en buffer.

Syrekonstanten for en svak syre, HA, er definert som 
: K\mathrm{_a = \frac{[H^+][A^-]}{[HA]}}

## Tillaging av en bufferløsning

**Metode 1: Løse to stoffer i vann**

Ønsker man en buffer med pH7, løser man en svak base og et lettløselig salt av denne basen i vann. 

I begge tilfeller får man en løsning med en sur komponent og en basisk komponent som utgjør et syre-base-par. Løsningen blir dermed en buffer, så lenge forholdet mellom konsentrasjonene av de to komponentene er mellom 0,1 og 10.

**Metode 2: Svak syre + sterk base eller svak base + sterk syre**

Dette kan man se på som en syre-basetitrering. I halvtitrerpunktet er konsentrasjonen av den sure komponenten lik konsentrasjonen av den basiske komponenten. Blandingen fungerer som en buffer rundt halvtitrerpunktet. (Den delen av titrerkurven som er tilnærmet flat før man nærmer seg ekvivalenspunktet).

OBS: læreboken "Kjemien stemmer 2" oppgir i den første utgaven en tredje metode: å bruke et salt med et amfotært ion. En slik løsning er IKKE en buffer.

## Bufferlikningen (Henderson-Hasselbalch equation)
Fra syrekonstantlikningen, kan man lede ut den negative logaritmen til konsentrasjonen av H3O+. Likningen man får da kalles bufferlikningen. Med den kan man regne ut pH i en bufferløsning laget med metode 1 og 3 (se ovenfor). 


\text{pH} = \text{p}K_{\text{a}} + \text{log}_{10} \frac {[\text{base}]}{[\text{syre}]}Der [base] er startkonsentrasjonen av base, og [syre] er startkonsentrasjonen av syre.

Bufferlikningen kan ikke brukes til å regne ut pH i en buffer laget av ett salt. Der blir pH regnet ut på vanlig måte for en saltløsning.

## Bufferområdet
Bufferområdet kan forklares som det området der bufferen er aktiv, og kan motstå syre- og basetilsetninger. man kan definere bufferområdet som det området der pH i bufferen er lik:
\text{pH}=\text{p}K_{\text{a}} \pm 1Vi kan bruke bufferlikningen til å beregne når logaritmen av basekonsentrasjonen/syrekonsentrasjonen er lik 1/-1 og dermed vite hvilket syre-/baseforhold som får pH utenfor bufferområdet. Bufferkapasiteten er også størst når konsentrasjonen av syren og basen er like store.
USAs Grand Prix 2003

**USAs Grand Prix 2003** var et Formel 1-løp arrangert 26. – 28. september 2003 på Indianapolis Motor Speedway i USA. Det var det femtende løpet i Formel 1-sesongen 2003.

## Klassifisering
### Løpet

**Noter til tabellen:**
# Dette var Heinz-Harald Frentzens siste pallplassering i Formel 1.

## Eksterne lenker
*
6. serierunde i Premier League 2008/09

**6. serierunde i Premier League 2008/09** begynte lørdag 27. september klokka 13:45 med Merseyside-derbyet mellom Everton og Liverpool. Videre ble det spilt seks kamper 16:00 og Arsenal – Hull ble spilt 18:30.
Søndag 28. september ble det spilt to kamper; Portsmouth – Tottenham 14:30 og Wigan – Manchester City 17:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Are Turmo

**Are Turmo** (født 6. september 1973) er en norsk utdanningsforsker, direktør og faglitterær forfatter. Han har doktorgrad (dr.scient.) fra Universitetet i Oslo (2003) med en avhandling om internasjonale komparative studier av læringsutbytte i realfagene. Han har tatt AFFs lederutviklingsprogram for yngre ledere på Solstrand og GMCA-programmet ved Judge Business School, University of Cambridge, UK. 

Are Turmo er kompetansedirektør i Næringslivets Hovedorganisasjon (NHO) siden 2010. 

I 2006 utga han sammen med Eyvind Elstad boka *Læringsstrategier. Søkelys på lærernes praksis* (Universitetsforlaget) som brukes som pensum ved flere universiteter og høgskoler. Han var i flere år ansvarlig redaktør for *[[Norsk pedagogisk tidsskrift]]*. 

## Bibliografi i utvalg
* *Læringsstrategier – søkelys på lærernes praksis.* Medforfattere: Eyvind Elstad. Universitetsforlaget, Oslo. 2006 ISBN 9788215009438
* Are Turmo, Marit Kjærnsli, Svein Lie, Rolf Vegar Olsen og Astrid Roe  *Rett spor eller ville veier? – Norske elevers kompetanse i naturfag, lesing og matematikk i PISA 2003.* Medforfattere:  Universitetsforlaget, Oslo. 2004  ISBN 8215006035

## Referanser


## Eksterne lenker

* uio.no Bibliografi fra Det utdanningsvitenskapelige fakultet
Charles van Hulle

**Charles van Hulle** var en belgisk turner. 

Han deltok i VM i turn 1903 i Belgia, der han fikk 6.-plass i mangekamp, og sølv i svingstang bak franskmannen Joseph Martinez, som også vant mangekampen. Det belgiske laget fikk i tillegg sølv i lagkonkurransen. 

## Referanser
Demokratiska Förbundet för Finlands Folk

**Demokratiska Förbundet för Finlands Folk** (**DFFF**); finsk: *Suomen Kansan Demokraattinen Liitto*, SKDL) eller «*Folkdemokraterna*», var  en paraplyorganisasjon for den finske venstresiden som ikke tilhørte Finlands socialdemokratiska parti. Forbundet ble stiftet i 1944 og var i realiteten en parlamentarisk aktør for Finlands kommunistiske parti. 

Partiet deltok i landets koalisjonsregjeringer 1945&ndash;1948 etter at de antikommunistiske lovene var opphevet, og igjen i 1970. 

Partiet var utpreget Moskvatro. Ved riksdagsvalget i 1958 ble partiet landets største, og ble med det et av de største kommunistpartiene i Vest-Europa under den kalde krigen. DFFF ble oppløst i 1990 da Vänsterförbundet ble etablert.

## Eksterne lenker
* ''Uppslagsverket Finland'', Demokratiska förbundet för Finlands folk
Tha Blue Carpet Treatment

***Tha Blue Carpet Treatment*** er det åttende soloalbumet utgitt av rapperen Snoop Dogg. Det ble utgitt den 21. november 2006 på Geffen Records.

## Informasjon
Snoop Dogg fortalte Billboard at han arbeidet på albumet, Tha Blue Carpet Treatment, ni måneder før det ble sluppet på markedet. På albumet har han samarbeidet med artister som R. Kelly, Ice Cube, Pharrell, D'Angelo, Akon, B-Real fra Cypress Hill og til og med Stevie Wonder. Han bekreftet også at Dr. Dre hadde stor innvirkning på dette albumet, siden han produserte flere spor og selv rappet ett vers på sporet «Imagine». Han gjorde også «I Wanna Fuck You» med Akon, men spilte inn en mye ryddigere versjon for spill på radio, som ble hetende «I Wanna Love You».

## Eksterne lenker
*
Abraham Folkestad

**Abraham Folkestad** (født 1844, død 1926) var en norsk lærer og emissær. 

Han var far til maleren Bernhard Folkestad og til presten Sigurd Folkestad.

Folkestad kom fra Folkestad i Fjaler. Han var presten Johan Storjohanns assistent i Liverpool og London, hvor sønnenne Bernhard og Sigurd ble født. Fra 1879 begynte han å samle inn julepakker til sjøfolk i misjonsforeningene. Denne virksomheten har fortsatt helt til i dag. I 1880 vendte han tilbake til Norge og ble reiseemissær for Den Norske Sjømannsmisjon.

En minnesten over Folkestad er reist i Fjaler.

## Referanser


## Kilder
* NRK Sogn og Fjordanes fylkesleksikon
John Howe (kunstner)

**John Howe** (født 21. august 1957 i Vancouver) er en kanadisk illustratør.

Han er særlig kjent for å ha laget illustrasjoner til flere bøker av J.R.R. Tolkien, blant annet bokomslag og kalendere. I tillegg har han laget illustrasjoner til mange andre science-fiction-bøker. 

Han jobbet også som kunstnerisk rådgiver i produksjonen av Ringenes Herre-filmene. Han er bosatt i Sveits.

## Referanser


## Eksterne lenker
* 
*
Mikko Kozarowitzky

**Michael «Mikko» Kozarowitzky** (født 17. mai 1948) er en finsk racerfører. Med solid bakgrunn i forskjellige formelbil-serier kom han til Formel 1 i 1977. Han kjørte for RAM-teamet som kjørte March 761-biler. Han deltok i Sveriges Grand Prix 1977, men mislyktes i å kvalifisere seg, hovedsakelig på grunn av for lite trening med bilen.

Hans andre forsøk var Storbritannias Grand Prix 1977 hvor han ikke klarte å før-kvalifisere seg etter en ulykke med Rupert Keegan under trening. Kozarowitzky brakk armen i ulykken og forlot teamet da de ville at han skulle kvalifisere seg med reservebilen, selv om han var skadet. Han hadde planer om å komme tilbake i 1978, men han fikk ikke støtte, og valgte å legge opp sporten.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere.

## Referanser
Folkebladet (1880–1921)

***Folkebladet*** var et illustrert ukeblad som utkom i Norge fra 1880 til 1921.

Det ble grunnlagt i januar 1880 av bokhandler Albert Cammermeyer som «et ugentlig illustreret Underholdningsblad for By og Bygd», og kom som et tillegg sammen med Cammermeyers *[[Norsk Familieblad]]*. Bladet vant popularitet på grunn av de gode bildene fra norsk natur og portretter med biografier av kjente nordmenn. I 1883 solgte Cammermeyer bladet til utgiveren av bladet *[[Dagen]]*, forfatteren Jacob Breda Bull, som fra nyttår 1887 utvidet og forbedret det. Det kom da ut som et 14-daglig blad med egne julehefter. Fra 1891 til 1897 hadde Hartvig Lassen den litterære ledelsen. I de siste årene skiftet redaksjonen av bladet hyppig, før bladet opphørte i 1921.

## Litteratur
* Haffner, Vilhelm: *Albert Cammermeyer. Hans liv og virke*. Cammermeyers boghandel. Oslo 1948.

## Kilder
* *[[Salmonsens konversationsleksikon]], Anden Udgave*, bind VIII, «Folkebladet». København, J. Schultz, 1919.
Sanger Fra Bare Egil By

***Sanger fra Bare Egil By: det noe svakere andrealbumet*** er et rockealbum utgitt i 2007, som et samarbeidsprosjekt mellom Bare Egil Band og Bare Bare Band, som sammen utgjør Ikke Bare Bare Egil Band Band. Dette er Egil Hegerbergs andre album og det eneste hvor Hegerberg er akkopagnemert av Bare Bare Band på alle låtene.  Hegerberg fremfører dessuten flere av sangene i rolle som en av de mange karakterene fra den fiktive byen Bare Egil By.

## Omslag
Omslaget er utarbeidet av Christian Bloom og L-P Lorentz, og viser et bilde av Hegerberg som holder et trekkspill av fire små papirfigurer. Papirfigurene er medlemmene av Bare Bare Band.

## Sporliste
Tekst og melodi av Egil Hegerberg der ikke annet er oppgitt. Alle sanger arrangert av Ikke Bare Bare Egil Band Band og Roar Nilsen (stryk og blås).

#«Gulost i doss»
#«Streik»
#«Sløy, dopforherligende reggaelåt»
#«Politimester Egil»
#«Serviet og høne»
#«Sykelig opptatt av grøt»
#«Kasus»
#«Referat fra siste generalforsamling i borettslaget der jeg bor»
#«Grana er straight»
#«Psykopat-Egil-Suiten»
#«Dur & Moll»
#«Fredsmekler Egil Røed-Egil»
#«Iskrem»
#«Kjønnsforsker-Egils refleksjoner vedrørende forskjellen på ham og henne»
#«Frelseren»

## Personale
### Musikere
*Egil Hegerberg – vokal, låtskriver, produsent
*Øyvind Blomstrøm – gitar, kor, keyboard, perkusjon, arrangement
*Håvard Takle Ohr – trommer, perkusjon, arrangement
*Brynjar Takle Ohr – gitar, kor, arrangement
*Tommy Reite – bassgitar, arrangement 
;Gjestemusikere
*Bendik Giske - saksofon
*Peder Øiseth - trompet
*Oslo fagottkor - kor
*Mai Elise Solberg - kor
*Ole Petter Andreassen - perkusjon, produsent, tekniker  
*André Orvik - fiolin
*Vegard Johnsen - fiolin
*Anne Britt Sævig Årdal - cello
*Stig Ove Ose - bratsj

### Øvrige
* Roar Nilsen - blåse & strykearrangement 
* Espen Berg - miksing 
* L-P Lorentz - fotograf
* Christian Bloom - coverdesign 
## Eksterne lenker
* http://www.duplexrecords.no/band/bare-egil-band/utgivelser/
* https://www.discogs.com/Ikke-Bare-Bare-Egil-Band-Band-Sanger-Fra-Bare-Egil-By-Det-Noe-Svakere-Andrealbumet/release/1040622
Folketidende

Flere blader har hatt navnet **Folketidende**:

* Folketidende (1865&ndash;1879) &ndash; ukeblad utgitt av Søren Jaabæk
* Folketidende (1878&ndash;1922) &ndash; utgitt i Trondheim
Folketidende (1865–1879)

**Folketidende** var et norsk ukeblad som ble utgitt av bonden og stortingsmannen Søren Jaabæk fra 1865 til 1879, og var organ for «bondevennene».

20. februar 1865 ble bondevennselskapet stiftet. Dette selskapet fikk senere en bestyrelse med sete i Mandal og med Søren Jaabæk som formann. «Folketidende» begynte å utkomme 5. juli 1865 som bondevennselskapets organ. Bondevennselskapenes program ble formulert slik av Jaabæk: «a) Sparsommelighed i Statshusholdningen og Forsigtighed hjemme i Herrederne; b) Frihandel, frit Arbejde, fri virksomhed, fri Hjælpsomhed».

Til å begynne med utkom bladet ukentlig, men en kortere tid utkom det hver fjortende dag. Det fikk etter hvert stor utbredelse i alle deler av Norge, særlig blant mindre bønder og arbeidere. I bladet trykket Jaabæk kommentarer til Stortingets bevilgninger, statistiske betraktninger over de stigende statsbudsjettene og agitasjon for bønders, fiskeres og arbeidsfolks selvstyre med alminnelig stemmerett, helst i en republikk, uten statskirke og med en konfesjonsløs folkeskole, mens høyere undervisning skulle være privat. Jaabæk selv skrev det meste av bladet. Det siste nummeret utkom 31. desember 1879.

## Kilder
* *[[Salmonsens konversationsleksikon]], Anden Udgave*, bind VIII, «Folketidende». København, J. Schultz, 1919.
Port Bouet lufthavn

**Port Bouet lufthavn** , også kjent som **Félix Houphouët-Boigny internasjonale lufthavn** eller **Abidjan lufthavn**, ligger i Abidjan i Elfenbenskysten. I 2006 betjente flyplassen 773 420 passasjerer. 

## Ruter og selskaper
*Aero Contractors (Nigeria) (Accra, Bamako, Lagos)
* Afriqiyah Airways (Tripoli)
* Air Algérie (Alger)
* Air Burkina (Bobo Dioulasso, Ouagadougou)
* Air France (Paris-Charles de Gaulle)
* Air Ivoire (Accra, Bamako, Brazzaville, Conakry, Cotonou, Dakar, Douala, Libreville, Lomé, Monrovia, Marseille, Niamey, Ouagadougou, Paris-Orly)
* Air Senegal International (Bamako, Cotonou, Dakar, Lome)
* Avient Aviation (Châlons-en-Champagne, Lagos, Sharjah) – bare frakt
* Bellview Airlines (Abidjan, Accra, Conakry, Dakar, Lagos)
* Benin Golf Air (Cotonou)
* Brussels Airlines (Brussel)
* Compagnie Aérienne du Mali (Bamako, Conakry, Dakar, Lome, Ouagadougou)
* Emirates Airline (Dubai)
* Ethiopian Airlines (Accra, Addis Ababa, Lome)
* Kenya Airways (Cotonou, Douala, Nairobi)
* Mauritania Airways (Bamako, Dakar, Nouakchott)
* Middle East Airlines (Beirut)
* Royal Air Maroc (Casablanca)
* Slok Air International (Bamako, Banjul, Conarky, Dakar)
* South African Airways (Johannesburg)
* Tunisair (Tunis)

## Ulykker
* 23. november 1996: Flykaprere tvang Ethiopian Airlines Flight 961, på tur fra Mumbai og Addis Abeba til Abidjan, til å styrte i Det indiske hav.
* 30. januar 2000: Kenya Airways Flight 431 skulle egentlig fly fra Nairobi via Lagos til Abidjan, men styrtet i vannet rett etter avgang til Lagos.
* 5. mai 2007: Kenya Airways Flight 507 på tur fra Abidjan via Douala styrtet etter avgang fra Douala.

## Eksterne lenker
* 
* Abidjan Felix Houphouet Boigny Airport (fallingrain.com)
* 
*  A-Z World Airports Online: Abidjan International Airport (ABJ/DIAP) 
* Avient Aviation Scheduled Flights
* Toumaï Air Tchad Destinations
Frits Hansen

**Adam Frederik** «**Frits**» **Christian Hansen** (født 31. januar 1841 i Larvik, død 8. juni 1911) var en norsk lærer og politiker.

Hansen ble student i 1858 og *[[cand. theol.]]* i 1865. Samme år ble han lærer i nordiske språk, litteratur og historie ved Krigsskolen. I studentårene var han en ivrig deltager i Det Norske Studentersamfund, hvor han også var formann. Dette var en brytningstid i Studentersamfundet, da Grundtvigs folkehøyskolebevegelse vant stor tilslutning. I 1872 sluttet Hansen ved Krigsskolen og ble folkehøyskolelærer, først ved Sagatun folkehøyskole og fra 1874 på Vonheim folkehøyskole i Gausdal.

I politikken deltok Hansen dels gjennom lokalpressen, dels i valgkampene, særlig i 1891 og 1894. Da det moderate Venstre ble grunnlagt, ble han et av partiets førende menn på Østlandet og ledet fra 1893 det østlandske søsterpartiet Centrum. I 1896 flyttet han til Kristiania og ble redaktør av partiorganet *[[Eidsvold (avis)|Eidsvold]]*. Stillingen i partiet førte også til at han fikk plass i unionskomiteen av 1895. Etter valgene i 1897 gikk «Eidsvold» over til Venstre, og Hansen gikk ut av redaksjonen og tok en stilling som lærer i Kristiania.

Han var sønn av sorenskriver Frederik Christian Hansen (1799–1860) og Albine Elise Fougner (1801–46) og ble i 1872 gift med Ingeborg Marie Heftye (1852–1894), datter til Tho. Joh. Heftye.

## Se også
* Fougner (slekt)

## Referanser


## Eksterne lenker
*
John Ove Ottestad

**John Ove Ottestad** (født 1949) er en norsk næringslivsleder. Han var konserndirektør i Hydro fra 1. mars 2002 til 2009. Han ble først ansatt i Hydro i 1975, og har hatt en rekke ulike stillinger. Han var blant annet direktør for fusjoner og oppkjøp fra 1999 til 2002 samt Chief Financial Officer fra 2002 til 2009
## Referanser
Stade Félix Houphouët-Boigny

**Stade Félix Houphouët-Boigny** er et flerbruksstadion i Abidjan, Elfenbenskysten. Stadionet brukes mest til fotball, men har også fasiliteter til å huse friidrett. Stadionet brukes som hjemmebane av ASEC Abidjan og har en publikumskapasitet på 35&nbsp;000. Den er oppkalt etter landets tidligere president Félix Houphouët-Boigny.

## Referanser


## Eksterne lenker
* Photo  at worldstadiums.com 
* Photos at fussballtempel.net
Stade Robert Champroux

**Stade Robert Champroux** er et flerbruksstadion i Abidjan, Elfenbenskysten. Stadionet brukes mest til fotball og er hjemmebanen til klubbene Jeunesse Club d'Abidjan, Stade d'Abidjan og Stella Club d'Adjamé. Den har en kapasitet på 20 000 tilskuere.

## Referanser
Bernhard Folkestad

**Bernhard Dorotheus Folkestad** (1879–1933) var en norsk maler og forfatter.

Folkestad var sønn av emissæren Abraham Folkestad, og vokste opp på Folkestad i Fjaler. Han var gift med kunstneren og dukkemakeren Ingeborg Gude, og ble gjennom dette ekteskapet stefar til Ivo Caprino.

Han ble utdannet i Norge, med korte opphold ved Tuxens og Zahrtmanns Kunstnernes Frie Studieskoler i København i 1902 og 1903, samt en tur til Amsterdam i 1907. I 1909 var han i Paris. Til å begynne med malte han store stillebensbilder av frukt og grønnsaker eller levende fjærkre, samt enkelte interiører. Hans mest kjente maleri fra denne perioden er *Mørkeloftet* fra 1905.  Siden utførte han også en del dekorative arbeider med fargerike motiver fra tropene. Han malte altertavlen i Rjukan kirke (1917) og «Drammenskomposisjonen» i Drammens handelsforening. Folkestad utførte også en del tresnitt.

Som forfatter utga Folkestad bøkene *Blå hjul* (1923), *Svingdøren* (1926), *Sol og morild* (1929) og *Gullfisken* (1933).

## Verker
### Malerier
* *Paa Mørkeloftet* (1905)
* *Grønsager* (1906)
* *Sommernat* (1908)

### Bøker
* *Blå hjul* (1923)
* *Svingdøren* (1926)
* *Sol og morild* (1929) NBdigital
* *Gullfisken* (1933)

## Referanser


## Kilder
* *[[Salmonsens konversationsleksikon]], Anden Udgave*, bind VIII, «Folkestad, Bernhard Dorotheus». København, J. Schultz, 1919.

## Eksterne lenker
* 

* NRK Sogn og Fjordanes fylkesleksikon
Anne Harris

**Anne Marit Harris** (født 1960) er en norsk siviløkonom som er tidligere konserndirektør for finans i Statkraft og har også hatt ledende stillinger i flere store norske bedrifter.

Harris er utdannet siviløkonom og har blant annet vært sjefsøkonom (CFO) i Multiconsult fra 2014 til 2019 og konserndirektør for finans i Statkraft fra 2019 til 2023. Hun har også hatt ledende stillinger i Norsk Hydro i perioden 2001–2010, blant annet som konserndirektør for personal- og organisasjonsutviklingen.. I perioden 1997–2000 var hun administrasjons- og personalsjef i Total Norge.

## Referanser
Tacheddirt

**Tacheddirt** (Tachdirt) er en liten landsby høyt oppe (2314m) i Atlasfjellene i Marokko. Den er den høyeste bosetningen i Rhirhaia-dalen. 

Landsbyen har en befolkning på 200-300 innbyggere. Eneste tilgang til Tacheddirt er via en bratt sti.
Bjarne Hurlen

**Bjarne Hurlen** (født 13. oktober 1915 i Ålesund, død 19. november 1998) var direktør i Kongsberg våpenfabrikk fra 1956 til 1975.

Han tok militær utdannelse ved Krigsskolen i 1938.

## Andre verdenskrig

Ved krigsutbruddet i 1940 var Hurlen løytnant og 1. kaserneoffiser ved Befalsskolen for Feltartilleriet i Oslo. Under felttoget i Norge i 1940 hadde han kommandoen over et halvbatteri av Skolebatteriet (1/2-btt Hurlen). Han deltok i kampene i Glåmdalen og Østerdalen.  Etter felttoget studerte han på Norges tekniske høyskole fra 1941 til 1942.

I Storbritannia var han i den norske brigaden i Skottland der han i 1945 var nestkommanderende i Feltartilleribataljonen.

## Etter andre verdenskrig

Hurlen kom til Kongsberg Våpenfabrikk i 1951. Den 1. juli 1956 ble han så ansatt som administrerende direktør for Våpenfabrikken, en stilling han hadde fram til 1975. Etter det var han styreformann.

I 1964 ble han utnevnt til ridder av 1. klasse med St. Olavs Orden fordi han hadde vist fortjentsfullt virke ved utbyggingen av våpenfabrikken. I 1985 fikk han Kongsberg-medaljen for at han på en så fremragende måte hadde jobbet for industri-utviklingen i Kongsberg.

## Referanser





## Eksterne lenker
* «Bjarne Hurlen, relieff», *Kongsberg kommune*
Sandsvatnet

:*For Sandsvatn på Færøyene, se [[Sandsvatn (Færøyene)]].*
**Sandsvatnet** er et vatn i Fjellbygda i Malangen i Balsfjord kommune. Vannet er 0,56&nbsp;km² stort og ligger 80 meter over havet. I vannet finnes forekomster av abbor,ørret og røye. Sandsvatn er forbundet med Sandselva gjennom sideelva Krokelva.

## Referanser
Henry Taylor (svømmer)

**Henry Taylor** (født 17. mars 1885 i Oldham i Lancashire død 28. februar 1951) var en britisk svømmer som deltok i flere olympiske leker, 1908 i London, 1912 i Stockholm og 1920 i Antwerpen. Han deltok også i *Ekstralekene* i Athen i 1906.

I OL 1908 i London ble han olympisk mester i svømming tre ganger. Han vant både 400- og 1500 meter fri og han var med på det britiske laget som vant 4 x 200 meter fri. Han tok bronse i både 1912 og 1920 på 4 x 200 meter fri.

I Jubileumslekene 1906 i Athen tok han tre medaljer, en gull og en sølv individuelt og en bronse i lag.

## OL-medaljer
* 1908  London -  **Gull** i svømming, 400 meter fri  Storbritannia
* 1908  London -  **Gull** i svømming, 1500 meter fri  Storbritannia
* 1908  London -  **Gull** i svømming, 4 x 200 meter fri  Storbritannia
* 1912  Stockholm -  Bronse i svømming, 4 x 200 meter fri  Storbritannia
* 1920  Antwerpen -  Bronse i svømming, 4 x 200 meter fri  Storbritannia
* (1906  Athen -  **Gull** i svømming, 1 engelsk mile  )
* (1906  Athen -  Sølv i svømming, 400 meter fri  )
* (1906  Athen -  Bronse i svømming, 4 x 250 meter fri )

## Referanser


## Eksterne lenker
*